منہالہ کوس مینار

کوس مینار منہالہ مغل دورِ حکومت کی ایک تاریخی یادگار ہے جو لاہور کے تاریخی گاؤں منہالہ خان خاناں میں واقع ہے۔ یہ مینار اس قدیم شاہراہِ اعظم (Grand Trunk Road) کا حصہ ہے جو کبھی مغل دار الحکومت لاہور کو دہلی اور آگرہ سے جوڑتی تھی۔

 محل وقوع اور تاریخی اہمیت 
یہ کوس مینار لاہور کے مشرق میں منہالہ خان خاناں کے بالکل قریب واقع ہے۔ اس سے کچھ کلومیٹر دور بھارتی حدود میں گاؤں راجا تال موجود ہے ، جہاں اس جیسا ہی ایک اور کوس مینار موجود ہے۔ مغلیہ دور میں یہ راستہ لاہور کے دہلی دروازے سے نکل کر منہالہ خان خاناں، قلعہ جیون سنگھ اور راجا تال سے ہوتا ہوا امرتسر کے جنوب میں ترن تارن کی طرف جاتا تھا۔
تصغیر|منہالہ میں واقع تاریخی کوس مینار

انگریز دور میں جی ٹی روڈ کا رخ تبدیل کر کے اسے براستہ واہگہ سے امرتسر کی طرف موڑ دیا گیا، جس کی وجہ سے یہ قدیم راستہ اپنی اہمیت کھو بیٹھا۔ یہ کوس مینار منہالہ خان خاناں کے قریب واقع ہے جہاں مغل دور میں ایک سرائے تھی۔ یہ قصبہ مغلیہ سلطنت کے مشہور سپاہ سالار عبدالرحیم خان خاناں کے نام سے منسوب ہے۔ یہاں ان کی تعمیر کردہ ایک شاہی مسجد کے آثار بھی موجود ہیں جو اب جدید شکل میں دوبارہ تعمیر کی جا چکی ہے۔تاریخِ لاہور، کنہیا لال ہندی

 تعمیراتی خدوخال 
یہ مینار مغل دور کی چھوٹی اینٹ (کاکیا اینٹ) اور چونے سے تعمیر کیا گیا ہے۔ اس کی ساخت مخروطی ہے۔ اس کی بلندی تقریباً 25 فٹ ہے۔ محکمہ آثارِ قدیمہ حکومتِ پنجاب نے حال ہی میں اس کی مرمت اور بحالی کا کام کیا ہے تاکہ اسے موسمی اثرات سے محفوظ رکھا جا سکے۔
تصغیر|منہالہ کوس مینار مرمت سے پہلے

 حوالہ جات 

زمرہ:لاہور کی تاریخی عمارات
زمرہ:پاکستان میں مغل یادگاریں
زمرہ:کوس مینار